Nõukogu direktiiv,

22. märts 1971,

millega muudetakse 9. aprilli 1968. aasta direktiivi viinamarjapõõsaste vegetatiivse paljundusmaterjali turustamise kohta

(71/140/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse komisjoni ettepanekut,

võttes arvesse assamblee arvamust,

pärast konsulteerimist majandus- ja sotsiaalkomiteega

ning arvestades, et:

on vajalik muuta viinamarjapõõsaste vegetatiivse paljundusmaterjali turustamist käsitleva nõukogu 9. aprilli 1968. aasta direktiivi [1] teatavaid sätteid;

viinamarjasortide klassifitseerimise üldisi eeskirju käsitleva nõukogu 13. juuli 1970. aasta määrusega (EMÜ) nr 1388/70 [2] kehtestatakse sätted teatavates piirkondades kultiveeritavate viinamarjasortide kohta;

seetõttu tuleks antud liikmesriigis piiranguteta turustada ainult nende sortide paljundusmaterjali, mille kultiveerimine on liikmesriigis lubatud;

seega ei ole enam vajalik kehtestada ühist loetelu kõikidest sortidest, mille paljundusmaterjali võib ühenduses piiranguteta turustada;

siiski on vajalik, et iga liikmesriik koostaks oma territooriumil sertifitseerimiseks ja standardmaterjali kontrollimiseks heakskiidetud sortide kataloogi;

nimetatud kataloogide koostamisel tuleks rakendada ühtseid eeskirju, tagamaks heakskiidetud sortide eristatavuse, püsivuse ja piisava ühtlikkuse;

sordi heakskiitmiseks teostatavate uuringute läbiviimiseks on vajalik kehtestada suurel hulgal kriteeriume ja miinimumnõudeid;

samuti tuleks sätestada, et need uuringud teostatakse võimaluse korral samaaegselt katsetega, mille alusel hinnatakse sortide sobivust kultiveerimiseks nende klassifitseerimise eesmärgil;

kui viinamarjapõõsaste paljundusmaterjali liikmesriigi territooriumil tavaliselt ei paljundata või ei turustata, tuleks ette näha võimalus antud liikmesriigi vabastamiseks käesoleva direktiivi kohaldamise kohustusest;

põhiosas tehniliste muudatuste tegemist lisades tuleks hõlbustada kiirmenetluse kohaldamisega;

kõnealuse direktiivi I lisa ühte tehnilist sätet tuleks muuta,

ON VASTU VÕTNUD KÄESOLEVA DIREKTIIVI:

Artikkel 1

Nõukogu 9. aprilli 1968. aasta direktiivi viinamarjapõõsaste vegetatiivse paljundusmaterjali turustamise kohta muudetakse käesolevaga järgmiselt.

Artikkel 2

"2. Liikmesriigid võivad üleminekumeetmena pärast käesoleva direktiivi järgimiseks vajalike õigusnormide jõustumist sätestada, et aluste- ja istikutekoolide loomiseks kasutatud paljundusmaterjal on samaväärne vastavalt käesoleva direktiivi sätetele sertifitseeritud või kontrollitud paljundusmaterjaliga, kui sellele anti enne nimetatud otstarbel kasutamist samad tagatised kui vastavalt käesoleva direktiivi sätetele sertifitseeritud või kontrollitud paljundusmaterjalile."

Artikkel 3

"Iga liikmesriik koostab oma territooriumil sertifitseerimiseks ja standardmaterjalina kontrollimiseks ametlikult heakskiidetud viinamarjasortide kataloogi. Kataloogiga võivad tutvuda kõik isikud. Selles tuuakse ära peamised morfoloogilised ja füsioloogilised tunnused, mille alusel on võimalik sorte üksteisest eristada. Hiljemalt 31. detsembril 1971 heakskiidetud sortide puhul võib viidata ametlikes ampelograafiaväljaannetes toodud kirjeldusele."

Artikkel 4

"Artikkel 5a

Liikmesriigid tagavad, et heaks kiidetakse üksnes sordid, mis on eristatavad, püsivad ja piisavalt ühtlikud.

Artikkel 5b

1. Sorti käsitatakse eristatavana, kui see erineb heakskiitmiseks esitamisel ühe või mitme morfoloogilise või füsioloogilise tunnuse poolest oluliselt igast teisest asjaomases liikmesriigis heaks kiidetud või heakskiitmiseks esitatud sordist.

2. Sorti käsitatakse püsivana, kui see vastab pärast järjestikust paljundamist oluliste omaduste osas endiselt sordi kirjeldusele.

3. Sorti käsitatakse piisavalt ühtlikuna, kui sordi koosseisu kuuluvad taimed on väga üksikute eranditega sel eesmärgil tervikuna vaadeldavate omaduste osas sarnased.

Artikkel 5c

Liikmesriigid tagavad, et teistest liikmesriikidest pärit sortide suhtes kohaldatakse samu nõudeid, mis kehtivad kohalike sortide suhtes, eriti heakskiitmise korra osas.

Artikkel 5d

1. Liikmesriigid sätestavad, et sortide heakskiitmise aluseks on piisavat hulka kirjeldatava sordi tunnuseid hõlmavate ametlike kontrollide, eelkõige kasvatuskatsete tulemused. Tunnuste määramiseks kasutatavad meetodid peavad olema täpsed ja usaldusväärsed.

2. Olemasolevaid teadus- ja tehnikaalaseid teadmisi arvesse võttes määratakse artiklis 17 sätestatud korras kindlaks:

a) tunnused, mida kontrollimisel tuleb tingimata hinnata,

b) kontrollide teostamise miinimumnõuded.

3. Kui on teada, et teatava sordi paljundusmaterjali turustatakse mõnes teises riigis erineva nime all, märgitakse ka see nimi kataloogi.

Artikkel 5e

1. Heakskiidetud sorte kontrollitakse ametlikus korras ja regulaarselt. Kui mistahes sertifitseerimiseks või kontrollimiseks heakskiitmise tingimus ei ole enam täidetud, tühistatakse heakskiit ning sort kustutatakse kataloogist.

2. Sortide kataloog ja selles tehtavad muudatused edastatakse viivitamata teistele liikmesriikidele ja komisjonile."

Artikkel 5

Artikkel 6 tunnistatakse käesolevaga kehtetuks.

Artikkel 6

"2. Kui komisjon ei ole artikli 3 lõike 4 punkti b alusel võtnud mingeid meetmeid ega neid jõustanud, võivad liikmesriigid sätestada, et pärast kindlaksmääratud tähtaegu on teatavate viinamarjasortide paljundusmaterjali turuletoomine lubatud ainult juhul, kui see on eliitpaljundusmaterjali või sertifitseeritud paljundusmaterjalina ametlikult sertifitseeritud."

Artikkel 7

"Artikkel 12a

Liikmesriigid tagavad, et määrusega (EMÜ) nr 1388/70 nende territooriumil või nende territooriumi osal kultiveerimiseks heakskiidetud viinamarjasortide paljundusmaterjali suhtes ei kohaldata nende territooriumil mingeid sordiga seonduvaid turustuspiiranguid."

Artikkel 8

"Artikkel 17a

Nõukogu võtab komisjoni ettepanekul ning olemasolevaid teadus- ja tehnikaalaseid teadmisi silmas pidades vastu kõik lisades tehtavad muudatused."

Artikkel 9

"Artikkel 18a

Artiklis 17 ettenähtud korras menetletava liikmesriigi taotluse alusel võib asjaomase liikmesriigi käesoleva direktiivi kohaldamise kohustusest täielikult või osaliselt vabastada, kui viinamarjapõõsaste paljundusmaterjali tema territooriumil tavaliselt ei paljundata või ei turustata.

Artikkel 18b

Käesolev direktiiv ei piira elustaimede ja lillekasvatustoodete turu ühise korralduse kehtestamist käsitleva nõukogu 27. veebruari 1968. aasta määruse (EMÜ) nr 234/68 [3] kohaldamist."

Artikkel 10

"5. Kahjulikud viirushaigused, eriti GFLV (ingl. k. grapevine fanleaf virus) ja GLRV (grapevine leaf roll virus) põhjustatud haigused tuleb eliitpaljundusmaterjali tootmiseks kasutatavatest kultuuridest elimineerida. Teistesse kategooriatesse kuuluva paljundusmaterjali tootmiseks kasutatavad kultuurid tuleb hoida puhtad kahjulike viirushaiguste sümptomitega taimedest."

Artikkel 11

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juuliks 1972. Liikmesriigid teatavad sellest viivitamata komisjonile.

Artikkel 12

Käesolev direktiiv on adresseeritud liikmesriikidele.

Brüssel, 22. märts 1971

Nõukogu nimel

eesistuja

M. Cointat

[1] EÜT L 93, 17.4.1968, lk 15.

[2] EÜT L 155, 16.7.1970, lk 5.

[3] EÜT L 55, 2.3.1968, lk 1.

--------------------------------------------------